
I. УМУМИЙ ҚОИДАЛАР

1.1. Ташаббус гуруҳи аъзоларининг 2018 йил 30 мартдаги умумий йиғилиш қарори билан «QANDOLATCHILIKNI RIVOJLANTIRISH» Аssotsiаtsiyasi ташкил топган ва таъсисчилар умумий йииғилишининг 30.09.2020 йилдаги қарори билан номи «Ўзбекистон озиқ-овқат саноати»  уюшмаси (кейинги ўринларда матнда  «Уюшма» деб юритилади) деб ўзгартирилган
1.2. Уюшма ўз фаолиятида Ўзбекистон Республикаси Конституциясига, Фуқаролик кодексига, Ўзбекистон Республикаси Президентининг фармонлари, қарорлари ва фармойишларига, Вазирлар Маҳкамасининг қарорлари ва фармойишларига, Ўзбекистон Республикасининг бошқа норматив-ҳуқуқий ҳужжатларига, шунингдек мазкур Уставга ва Таъсис шартномасига амал килади.
1.3.Куйидагилар Уюшманинг муассислари хисобланади:
- Тошкент вилояти, Тошкент туман ҳокимлиги ҳузуридаги “Тадбиркорлик субъектларини рўйхатдан ўтказиш инспекцияси” томонидан 30.12.2010 йилда №2447-сонли реестр тартиб рақами билан рўйхатга олинган, Тошкент вилояти, Зангиота тумани, Кўксарой ҚФЙ, Шифобахш сувлар кўчаси, 48-уйда жойлашган «CLASS-FOOD-SERVIS» масъулияти чекланган жамияти. (СТИР : 301125966).
- Тошкент шаҳар, Учтепа туман ҳокимлиги ҳузуридаги “Тадбиркорлик субъектларини рўйхатдан ўтказиш инспекцияси” томонидан 02.09.2003 йилда №01-00713-сонли реестр тартиб рақами билан рўйхатга олинган, Тошкент шаҳар, Учтепа тумани, ТХАЙ кўчаси, 27-уйда жойлашган «ZEBINISO ONA» маъсулияти чекланган жамияти. (СТИР : 202193220).
- Тошкент шаҳар, Сергели туман ҳокимлиги ҳузуридаги “Тадбиркорлик субъектларини рўйхатга олиш Инспекцияси” томонидан03.02.2017 йилда №002410-06 -сон билан рўйхатга олинган, Тошкент шаҳар, Сергели тумани, Спутник-17 мавзеси, 52А-уйда жойлашган «SLADUS PRODUCE» маъсулияти чекланган жамияти.(СТИР: 301460069).
- Тошкент шаҳар, Учтепа туман ҳокимлиги ҳузуридаги “Тадбиркорлик субъектларини рўйхатдан ўтказиш инспекцияси” томонидан 10.11.2009 йилда № 1051-сонли реестр тартиб рақами билан рўйхатга олинган, Тошкент шаҳар, Учтепа тумани, Заргарлик кўчаси, 46-уйда жойлашган «MUROT CHOKOLATE» маъсулияти чекланган жамияти. (СТИР : 207039834).
- Тошкент шаҳар,Учтепа тумани ҳокимлиги ҳузуридаги “Тадбиркорлик субъектларини рўйхатдан ўтказиш инспекцияси” томонидан 14.08.2008 йилда № 002373-01--сонли реестр тартиб рақами билан рўйхатга олинган, Тошкент шаҳар, Учтепа тумани,    Зарафшон кўчаси, 39-уйда жойлашган «MAVIS GLOBAL» маъсулияти чекланган жамияти. (СТИР : 300912161).
-Тошкент шаҳар, Сергили туман ҳокимлиги ҳузуридаги “Тадбиркорлик субъектларини рўйхатдан ўтказиш инспекцияси” томонидан 11.06.2007 йилда 003844-06 – сонли  реестр тартиб рақами билан рўйхатга олинган, Тошкент шаҳар, Сергили туман, Нилуфар 3 тор кўчаси, 2-уйда жойлашган «LIDER BISCUITS » оилавий корхонаси. (СТИР : 300480400).
-Тошкент шаҳар, Сергели тумани, “Ягона дарча” маркази томонидан 26.01.2015 йилда 1290 – сонли  реестр тартиб рақами билан рўйхатга олинган, Тошкент шаҳар, Сергили туман, Олтин водий 3 тор кўчаси, 2-уйда жойлашган  «FAYZ-FOUNDATION» маъсулияти чекланган жамияти. (СТИР : 200640820).
- Самарканд шаҳар ҳокимлиги ҳузуридаги “Ягона дарча” маркази томонидан 23.11.2016 йилда 14857 – сонли  реестр тартиб рақами билан рўйхатга олинган, Самарканд шаҳри, Рудакий кўчаси, 150-уйда жойлашган «MARAKAND FOOD PRODUCT» маъсулияти чекланган жамияти. (СТИР : 204672066).
- Тошкент вилояти адлия бошқармаси томонидан 23.03.2015 йилда № 158-сонли реестр рақами билан рўйхатга олинган. Тошкент вилояти, Тошкент тумани, Келес шаҳарчаси, Саноат ҳудуди, Бинокорлар кўчаси, 8-уйда жойлашган “Fayz Dekor Biznes” маъсулияти чекланган жамияти(СТИР :206491583).
-Тошкент шахар, Чилонзор тумани давлат хизматлари маркази томонидан 03.06.2015 йилда № 005837-01 -сонли реестр рақами билан рўйхатга олинган. Тошкент шаҳар, Чилонзор тумани, Чорбоғ кўчаси, 53a-уйда жойлашган “Finland Butter” хусусий корхонаси (СТИР 302620374). 
- Тошкент шахар, Чилонзор тумани давлат хизматлари маркази томонидан 22.06.2012 йилда № 1405-сонли реестр рақами билан рўйхатга олинган. Тошкент шаҳар, Чилонзор тумани, Гавҳар кўчаси, 151a-уйда жойлашган “Osiyo oltinsovun” Қўшма Қорхонаси (СТИР: 302332788);
-Андижон вилояти, Андижон шаҳар хокимлиги тадбиркорлик субъектларини руйхатган олиш инспекия томонидан 23.04.2010 йилда № 15127-сонли реестр рақами билан рўйхатга олинган. Андижон вилояти, Андижон шаҳар, А.Йулдошев  кўчаси  55 уйда  жойлашган  “Barhalchoko” маъсулияти чекланган  жамияти(СТИР :301553213). 
1.4. Уюшманинг тўлиқ расмий номи:
ўзбек тилида - «Ўзбекистон озиқ-овқат саноати» уюшмаси;
рус тилида - Ассоциация «Пищевая промышленность Узбекистана»;
инглиз тилида - Association «Food Industry of Uzbekistan».
1.5. Уюшманинг почта манзили: Ўзбекистон Республикаси, Тошкент шаҳар, Олмазор тумани,       Қ-Қамиш кўчаси, 8-уй.
1.6. Уюшманинг моддий-техника таъминоти, шунингдек ижро этувчи органи ходимлари меҳнатига ҳақ тўлаш муассислар ва аъзоларнинг кириш ва аъзолик бадаллари шаклида ажратиладиган маблағлар ҳисобига амалга оширилади. Уюшманинг ижро этувчи органи таъминоти харажатлари сметаси Умумий йиғилиш қарорига кўра тасдиқланади.

                                                  II.	УЮШМАНИНГ ЮРИДИК МАКОМИ

2.1. Уюшма нодавлат нотижорат ташкилот бўлиб, давлат рўйхатидан ўтказилган пайтдан бошлаб юридик шахс ҳисобланади. Уставда қайд этилган мақсадлар ва вазифаларни амалга ошириш учун зарур бўлган ҳуқуқий лаёқатга ва ўзининг алоҳида мол-мулки, мустақил балансига эга.
2.2. Уюшма ўз номи ўзбек ва инглиз тилларида ёзилган муҳрга-штампларга ва бланкаларга эга.
2.3. Уставда қайд этилган мақсадлар ва вазифаларга эришиш учун Уюшма шартномалар, контрактлар тузишга, бошқа битимларни содир этишга, мулкий ва номулкий ҳуқуқларни сотиб олишга ҳамда ўз зиммасига мажбуриятлар олишга, судларда даъвогар ва жавобгар бўлишга ҳақлидир.
2.4. Уюшма ўз мажбуриятлари бўйича ўзига тегишли мол-мулк билан жавоб беради, ушбу мол-мулкка Ўзбекистон Республикаси қонунчилиги бўйича ундирув каратилиши мумкин. Уюшма Ўзбекистон Республикасининг ва ўз муассисларининг мажбуриятлари бўйича жавоб бермайди. Ўзбекистон Республикаси Уюшманинг мажбуриятлари бўйича жавоб бермайди,
  Уюшма муассислари Уюшма мажбуриятлари бўйича ўзларининг кириш ва аъзолик бадалларига мутаносиб миқдорда субсидиар тартибда жавоб беради.
2.5. Уюшма Ўзбекистоннинг ва хорижий давлатларнинг жамоат, тижорат ташкилотлари ҳамда бошқа органлари ва ташкилотлари, шунингдек Ўзбекистон Республикаси фуқаролари ва хорижий мамлакатларнинг фуқаролари билан белгиланган тартибда амалий алоқалар ўрнатади. Улар билан уставда қайд этилган вазифаларни бажаришга йўналтирилган қўшма тадбирлар амалга оширилишида қатнашиш, халқаро ва бошқа ташкилотларга кириш ҳамда улар билан ҳамкорлик килиш ҳуқуқига эга.

                                           III.	УЮШМАНИНГ АСОСИЙ ВАЗИФАЛАРИ

3.1. Уюшманинг асосий вазифалари ва фаолият йўналишлари қуйидагилардан иборат:
-Уюшма таркибига кирувчи корхоналар фаолиятида юзага келадиган муаммолар бўйича ҳуқуқий ёрдам кўрсатиш, солиқларни ҳисоблаш ва божхона ҳужжатларини расмийлаштириш бўйича консультацияларни ташкил қилиш;    
-Уюшма таркибига кирувчи корхоналарга хорижий ҳамкорлар билан экспорт-импорт шартномалари тузишда амалий ёрдам кўрсатиш;
- Уюшма таркибига кирувчи корхоналар томонидан ишлаб чиқарилган озиқ-овқат маҳсулотларини сотиш бўйича республика ҳудудида ва чет элларда савдо ярмаркалари ташкил қилишда амалий ёрдам кўрсатиш;
- тўғридан-тўғри инвестицияларни кенг кўламда жалб этиш ва Уюшма таркибига кирган корхоналарнинг моддий-техника базасини мустахкамлаш ва ривожлантириш ишларини ташкил килиш;
-Уюшма таркибига кирган корхоналарнинг мутахассисларини қайта тайёрлаш ва уларнинг малакасини оширишни ташкил этиш;
-ички истеъмол бозори конъюнктурасини мунтазам ўрганиш, объектив сабабларга кўра озиқ-овқат маҳсулотлари ишлаб чиқаришда зарур бўлган, махаллий шароитларда ишлаб чиқарилмаётган хом-ашё маҳсулотларининг импорти буйича ўз вақтиида четдан келтиришни ташкил этиш юзасидан таклифларни келишиш учун тайёрлаш ва Ўзбекистон Республикаси Вазирлар Маҳкамасига киритиш;
-республика ва халқаро аҳамиятга эга бўлган қабулларни ўтказишда Уюшма аъзолари бўлган корхоналарга кўмаклашиш ва ташкилий-методик ёрдам кўрсатиш;
-озиқ-овқат маҳсулотлари учун мувофиқлик сертификатлари олишда, умумий эътироф этилган халқаро нормалар ва стандартлар талабларига жавоб берадиган сифат менежменти тизимларини жорий этишда Уюшма аъзолари бўлган корхоналарга амалий ёрдам кўрсатиш;
-зарурият туғилганда Уюшма таркибига кирувчи корхоналар билан келишган ҳолда мазкур корхоналарнинг молиявий аҳволини ўрганиш, муаммоларни ҳал қилиш ва барқарорлаштириш мақсадида аудит хизматларини жалб қилиш;  
- қонунчиликда белгиланган бошқа фаолият турларини ўрнатилган тартибда амалга ошириши мумкин.

                                                          IV.	УЮШМАНИНГ ТУЗИЛМАСИ

4.1. Уюшма таркибига кирувчи озиқ-овқат маҳсулотлари ишлаб чиқарувчи корхоналарнинг ўзаро манфаатларини мувофиклаштиради.
4.2. Уюшма зарурият бўлса ўз филиалларини ташкил этади ва қонунчиликда белгиланган тартибда Ўзбекистон Республикаси ҳудудида ҳамда ундан ташқарида ваколатхоналар очади.
4.4.Филиаллар ва ваколатхоналар Уюшманинг юридик шахс мақомига эга бўлмаган алоҳида бўлинмалари хисобланади. Уларнинг фаолияти Уюшма Бошқаруви томонидан тасдиқланадиган низомлар билан тартибга солинади.

                             V.	МУАССИСЛАРНИНГ ҲУҚУҚ ВА МАЖБУРИЯТЛАРИ

5,1. Уюшма аъзолари унинг муассислари ҳисобланади ва қуйидаги ҳуқуқларга эга:
Уюшма фаолиятида иштирок этиш, шу жумладан унинг фаолиятининг асосий йўналишларини белгилашда, шунингдек дастурлар ва лойихаларни амалга оширишда иштирок этиш;
Уюшманинг бошқарув органларини шакллантиришда иштирок этиш, уларнинг вакиллари Уюшманинг раҳбар органлари таркибига сайланиши мумкин;
Уюшма фаолияти ва унинг раҳбар органлари тўғрисида маълумот олиш;
Уюшма фаолияти билан боғлиқ масалалар бўйича Уюшмага таклифлар киритиш, Уюшманинг исталган органига сўров ва аризалар билан мурожаат қилиш;
Ўзининг Уставида қайд этилган вазифаларини бажариш чоғида ишбилармон ҳамкорлар, Ўзбекистон Республикаси давлат ҳокимияти ва бошқарув органлари билан муносабатларда ўзининг ҳуқуқлари ва қонуний манфаатлари ҳимоя қилинишида Уюшманинг қўллаб-қувватлашидан бепул фойдаланиш, шунингдек белгиланган тартибда хорижий, ҳокимият, бошкарув органлари, бошқа ташкилотлар билан алоқалар ўрнатиш;
Уюшманинг ахборот ва интеллектуал ёрдамидан бепул фойдаланиш, ўз Устав фаолияти масалалари бўйича унинг мутахассисларидан маслаҳат ва тавсиялар олиш.
5.2. Уюшма муассислари қуйидагиларга мажбурдир:
Уюшманинг Устав ва Таъсис шартномаси қоидаларига, Уюшма фаолияти принципларига риоя қилиш, унинг Уставида қайд этилган максадлари ва вазифаларини амалга оширишда фаол катнашиш;
Уюшманинг муваффакиятли фаолиятига кўмаклашиш;
Уюшманинг мансабдор шахсларига Уюшманинг Уставида қайд этилган мақсадлар ва вазифаларни амалга ошириш учун зарур бўлган ахборотларни тақдим этиш;
Уюшманинг компаниялари, корхоналари ва ташкилотларининг обрўси ва иш самарадорлиги ошишига, ҳалол иш кўриш, ўзаро ҳурмат ва қўллаб-қувватлаш асосида улар ўртасидаги ҳамкорлик мустаҳкамланишига кўмаклашиш, ўзаро мажбуриятларни сўзсиз бажариш;
аъзолик бадалларини ўз вақтида ва тўлик ҳажмда ўтказиш, Уюшма тадбирларини молиялаштириш бўйича ўз зиммасига олган мажбуриятларни бажариш;
миллий ва халқаро алоқаларни ташкил этиш имкониятини таъминлайдиган ёндашувлар ва ечимлардан фойдаланиш;
намунавий техник вазифаларни ҳал этишда умумий ёндашувлардан фойдаланиш.

                      VI.	УЮШМАНИНГ МОЛ-МУЛКИ ВА ХЎЖАЛИК ФАОЛИЯТИ

6.1. Уюшма муассисларининг кириш ва аъзолик бадаллари Уюшма мол-мулкини шакллантиришнинг асосий манбаи ҳисобланади. Бадаллар пул маблағлари, моддий ва номоддий активлар, мулкий ва номулкий ҳуқуқлар шаклида бўлиши мумкин. Уюшмага берилган бадаллар унинг мулкига айланади.
6.2. Уюшма муассислари ва аъзолари томонидан қўшиладиган бадалларини пулда баҳолаш Уюшма муассислари Умумий йиғилишнинг Уюшманинг барча муассислари ва аъзолари томонидан бир овоздан кабул қилинадиган қарори билан тасдиқланади.
6.3. Уюшмага бадал пул шаклида қўшилмаган тақдирда, тегишли бадалдан фойдаланиш ҳуқуқи бадал тўлаш муддати бошланган пайтдан бошлаб бир ой мобайнида Уюшмага берилиши керак.
6.4. Уюшма ўз асбоб-ускуналарига, инвентарга, Ўзбекистон Республикаси миллий валютасида ва хорижий валютада пул маблағларига, қимматли қоғозларга ҳамда Уставда қайд этилган мақсадлар ва вазифаларни амалга ошириш учун унга зарур бўлган бошқа мол-мулкга эга бўлиши мумкин.
6.5. Уюшма ўзига тегишли мол-мулкдан фойдаланади, шунингдек ўз фаолиятини фақат Ўзбекистон Республикаси қонунчилигида белгиланган тартибда Уставда қайд этилган мақсадлар ва вазифаларга эришиш учун амалга оширади.
6.6. Уюшманинг молиявий ва моддий маблағлари қуйидаги манбалар ҳисобига ташкил этилади:
Уюшма аъзоларининг кириш бадаллари;
Уюшма аъзоларининг аъзолик бадаллари;
Ўзбекистонлик ва хорижий юридик шахсларнинг бир марталик мақсадли бадаллари;
Уюшма томонидан Ўзбекистон Республикаси қонунчилигига зид бўлмаган асосларда олинган бошқа пул маблағлари.
6.7. Кириш бадаллари миқдори, уни қўшиш тартиби ва муддатлари Умумий йиғилиш қарори билан белгиланади.
6.8. Аъзолик бадаллари миқдори, уни қўшиш тартиби ва муддатлари йиллик Умумий йиғилиш қарори билан белгиланади.
6.9. Мақсадли бадаллар миқдори, уни қўшиш тартиби ва муддатлари Уюшма Умумий йиғилиш ваколатлари доирасида белгиланади.
6.10. Уюшма Уставида қайд этилган мақсадлар ва вазифалар моддий-молиявий таъминланиши учун қуйидагиларга ҳақлидир:
ўзининг филиал ва ваколатхоналарини ташкил этиш;
ўзининг Уставида қайд этилган мақсадлари ва вазифаларини, лойиҳалар ва дастурларни амалга ошириш учун хорижий инвесторларнинг моддий ва молиявий маблағларини жалб этиш ва улардан фойдаланишни ташкил этиш, заҳира (барқарорлаштириш) жамғармаларини ташкил этиш;
банк ташкилотларида ҳисобварағи, шу жумладан валюта ҳисобварағини очиш;
банк кредитларидан фойдаланиш;
ҳукумат органлари, халқаро органлар ва ташкилотлар, бошқа юридик шахслар билан ўзаро ҳамкорлик қилиш;
6.11. Уюшма муассислари Уюшманинг мол-мулки ҳисобланган, шу жумладан унга аъзолик бадаллари сифатида берилган мол-мулклардан Уюшманинг розилигисиз фойдланиш ва тассаруф этиш ҳуқуқига эга эмас. Уюшманинг мол-мулки ва у томонидан олинган даромад Уюшма муассислари ўртасида тақсимланиши мумкин эмас, балки факат унинг уставида кайд этилган мақсадларга эришишга йўналтирилади.
6.12. Уюшмага кириш чоғида унинг муассислари ўз хўжалик мустақиллигини, юридик шахс ҳуқуқини тўлиқ сақлаб қоладилар, мулкчилик шакли ва номини ўзгартирмайдилар.
6.13. Уюшма таркибига қабул қилиш кираётган корхона (ташкилот)нинг бунга ваколат берилган мансабдор шахси томонидан имзоланган аризаси асосида амалга оширилади.
6.14. Уюшма таркибидан чиқиш истагида бўлган корхона бу ҳақда Уюшмани бирой олдин бу тўғрида ёзма равишда хабардор қилади.
6.15. Муассисларни Уюшма таркибидан мажбурий тартибда чиқариш Уюшма умумий йиғилишининг қарорига мувофиқ суд тартибида амалга оширилади.
6.16. Таъсис ҳужжатларига тегишли ўзгартиришлар киритилиб, белгиланган тартибда давлат рўйхатидан ўтказилгандан сўнг муассислар улардан келиб чиқадиган барча ҳуқуқ ва мажбуриятларга эга бўлади.
6.17. Уюшма таркибидан чиқиш, чиқаётган корхона(ташкилот)нинг бунга ваколат берилган мансабдор шахси имзоланган ариза асосида амалга оширилади.
6.18. Уюшма бошқаруви Раиси чиқиш тўғрисида ариза тушган кундан бошлаб ариза берувчига асосланган ёзма қарор тақдим этган ҳолда Уюшмадан чиқиш тўғрисидаги масалани кўриб чикиш учун Уюшманинг Умумий йиғилиш мажлисига тавсиянома бериш тўғрисида қарор қабул қилади.
6.19. Муассислар умумий йиғилиши томонидан, Уюшма таркибидан чиқаётган корхонанинг Уюшма таркибидан чиқиш тўғрисидаги аризаси тақдим этилган ҳолда, Уюшма тарикибидан чиқиш тўғрисидаги масала белгиланган тартибда кўриб чикилади ва Уюшманинг таъсис ҳужжатларига ўзгартиришлар киритилади.
6.20. Уюшма таркибидан чиққан муассисга Уюшмага тўланган кириш ва аъзолик бадаллари кайтарилмайди.

                                         VII.	УЮШМАНИНГ БОШКАРУВ ОРГАНЛАРИ

7.1. Қуйидагилар Уюшманинг бошкарув органлари ҳисобланади:
Уюшма муассисларининг Умумий йиғилиш;
Уюшма бошқаруви;
Тафтиш комиссияси;
7.2. Уюшма муассисларининг Умумий йиғилиш (кейинги ўринларда матнда “Умумий йиғилиш” деб юритилади) Уюшманинг олий бошқарув органи ҳисобланади.
7.3. Умумий йиғилиш Уюшмани қайта ташкил этиш ва унинг фаолиятининг исталган масаласи бўйича қарор қабул қилишга ҳақлидир.
7.4. Умумий йиғилишнинг мутлақ ваколатига қуйидагилар киради:
 Уюшма уставига ўзгартириш ва қўшимчалар киритиш;
 Уюшма фаолияти йўналишларини белгилаш;
 Уюшма бошқаруви Раисини тайинлаш, унинг мазкур Уставда ва Уюшма Таъсис шартномасида белгиланмаган ваколатларини белгилаш;
Уюшма мол-мулкини шакллантириш ва ундан фойдаланиш принципларини белгилаш;
Уюшмага аъзоликка қабул қилиш тартибини белгилаш;
кириш ва аъзолик бадаллари миқдорларини ва уларни тўлаш муддатларини белгилаш;
Уюшмага янги аъзоларни қабул қилиш, уюшма таркибидан аъзоларни чиқариш;
Уюшма Тафтиш комиссияси аъзоларини тасдиқлаш, уларнинг ваколатларини муддатидан олдин тўхтатиш;
Уюшмани қайта ташкил этиш ва тугатиш тўғрисида қарор қабул қилиш.
7.5. Навбатдаги умумий йиғилишлар Уюшма бошқаруви томонидан ҳар йили Уюшманинг Умумий йиғилиш томонидан белгиланадиган муддатларда, йилига камида бир марта чакирилади.
7.6. Навбатдан ташқари умумий йиғилишлар тафтиш комиссиясининг ташаббусига кўра ёки Уюшма муассисларининг камида учдан бирининг талаби бўйича чақирилади.
7.7. Навбатдан ташқари умумий йиғилишларни чақириш тўғрисидаги таклиф кўриб чиқилиши керак бўлган масалалар ва Умумий йиғилишни тайёрлаш учун зарур бўлган вақт ҳисобга олиниб сана кўрсатилган ҳолда Уюшма бошқаруви Раисига ёзма шаклда юборилади. Навбатдан ташқари умумий йиғилиш, мазкур йиғилиш чақириш тўғрисидаги таклифда кўрсатилган санадан 45 кундан кечикмай чақирилиши керак.
7.8. Умумий йиғилишни чақириш ва уни ўтказишнинг ташкилий таъминланиши Уюшма бошқаруви Раиси томонидан амалга оширилади.
7.9. Уюшма муассислари Умумий йиғилиш чақирилиши тўғрисида кун тартиби лойиҳаси, шунингдек умумий йиғилиш ўтказиладиган жой ва вақт кўрсатилган ҳолда у ўтказиладиган кундан камида 30 кун олдин ёзма равишда хабардор килинади.
7.10. Умумий йиғилиш Ўзбекистон Республикаси қонунчилигида ва Уюшманинг Таъсис ҳужжатларида белгиланган тартибда ўтказилади. Қонунчиликда ва Уюшманинг Таъсис ҳужжатларида тартибга солинмаган масалалар юзасидан умумий йиғилишни ўтказиш тартиби Умумий йиғилиш қарори билан белгиланади.
7.11. Умумий йиғилиш очилишидан олдин Уюшма муассисларининг етиб келган вакиллари рўйхатдан ўтказилади.
7.12. Уюшма муассисларининг вакиллари. уларнинг тегишли ваколатларини тасдиқлайдиган ҳужжатларни кўрсатишлари зарур. Уюшма муассиси вакили берилган ишончнома асосида қатнашаётган бўлса, ишончномада тегишли маълумотлар мавжуд бўлиши (исми ёки номи, яшаш ва турар жойи, паспортига оид маълумотлар) ва амалдаги қонунчиликка мувофиқ расмийлаштирилган бўлиши керак.
7.13. Уюшма муассисининг рўйхатдан ўтказилмаган вакили овоз беришда қатнашишга ҳақли эмас.
7.14. Умумий йиғилишга Уюшма Умумий йиғилиш томонидан сайланадиган Раис раҳбарлик қилади. Умумий йиғилиш, агар мажлисда Уюшма муассисларининг камида 60 фоизи қатнашса, қарор қабул қилишга ҳуқуқий ваколатлидир. Агар зарур кворум тўпланмаса, йиғилиш раиси Умумий йиғилиш ўтказилишини 40 кундан ортиқ бўлмаган бошқа кунга кўчиради.
7.15. Умумий йиғилиш қарорлари Уюшманинг мажлисда қатнашаётган муассислари вакилларининг овоз бериши билан қабул қилинади. Ҳар бир муассис бир овозга эга бўлади. Умумий йиғилиш қарорлари баённома билан расмийлаштирилади ҳамда Умумий йиғилишнинг Раиси ва Котиби томонидан имзоланади. Умумий йиғилишнинг мутлақ ваколатига тегишли бўлган таъсис ҳужжатларига ўзгартириш ва қўшимчалар киритиш, тугатиш ва қайта ташкил этиш масалалари бўйича қарор қабул қилиш учун Уюшманинг мажлисда қатнашаётган муассислари вакиллари умумий сонининг учдан икки қисмидан иборат кўпчилик овози зарур.
7.16. Қолган масалалар бўйича қарорлар Уюшманинг мажлисда қатнашаётган муассисларининг оддий кўпчилик овози билан қабул қилинади. Овозлар тенг бўлиб қолган тақдирда, умумий йиғилиш раисининг овози ҳал қилувчи овоз ҳисобланади.
7.17. Уюшма муассислари Умумий йиғилишнинг қарори сиртқи овоз бериш орқали (сўров йўли билан) йиғилиш ўтказилмасдан қабул қилиниши мумкин. Бундай овоз бериш почта, телеграф, факс, телефон, электрон ёки берилаётган ва қабул қилинаётган хабарларнинг айнанлигини ва уларнинг ҳужжатлар билан тасдиқланишини таъминлайдиган бошқа алоқа воситасида ҳужжатларни айирбошлаш йўли билан ўтказилиши мумкин.
7.18. Уюшма муассислари Умумий йиғилишнинг Йиллик ҳисоботлар ва йиллик бухгалтерия балансини тасдиқлаш масаласи бўйича қарори сиртдан овоз бериш орқали (сўров йўли билан) қабул қилиниши мумкин эмас.
7.19. Умумий йиғилиш томонидан қабул қилинган қарорлар Уюшманинг барча муассислари эътиборига етказилади ва бажарилиши мажбурий ҳисобланади.
7.20. Уюшма фаолиятини жорий бошқариш Ижро этувчи орган (Уюшма Бошқаруви) томонидан амалга оширилади.
Бошкарув Уюшманинг коллегиал ижроия органи ҳисобланади ва тўрт кишидан иборат. Бошкарув фаолиятига умумий йиғилиш томонидан сайланадиган Уюшма бошқарув раиси раҳбарлик қилади. Бошқарув ваколатига Уюшманинг жорий фаолияти раҳбарлигининг барча масалалари киради, Уюшма муассислари Умумий йиғилишнинг ваколатига кирган масалалар бундан мустасно.
Бошкарув Уюшма муассислари Умумий йигилиш томонидан кабул килинадиган карорларнинг ўз вақтида амалга оширади ва бажарилишини таминлайди.
Уюшма бошқаруви Раиси бир нафар ўринбосарга эга бўлади. Бошқарув Раиси ва унинг ўринбосари Уюшманинг Умумий йиғилиш томонидан сайланади.
Бошқарув мажлисларини ўгказишни унинг Раиси ташкил этади, у Уюшма номидан барча ҳужжатларни ҳамда Бошқарув мажлиси баённомаларини имзолайди, Бошқарувни ўз ваколатлари доирасида қабул қилган қарорларга мувофиқ ишончномасиз Уюшма номидан иш юритади.
7.21. Бошқарув Раисининг ваколатларига қуйидагилар тегишли бўлади:
Уюшма фаолиятига умумий раҳбарлик қилиш;
Устав қоидалари ва Умумий йиғилиш қарорлари бажарилишини ташкил этиш;
Уюшма фаолиятини ҳуқуқий ва маъмурий-хўжалик жиҳатдан таъминлашни ташкил этиш;
Уюшма умумий йиғилиш томонидан тасдиқланган дастурлар, лойиҳалар ва тадбирларни молиялаштириш учун маблағ жалб этилишини ташкил этиш;
Уюшма филиаллари ва ваколатхоналари фаолиятини бошқариш, уларнинг йиллик ҳисоботларини тасдиқлаш;
маъмурий-хўжалик харажатлари сметасини тасдиқлаш;
Уюшманинг штатдаги ходимлари, филиаллари ва ваколатхоналари ходимлари меҳнатига ҳақ тўлаш шартларини белгилаш;
Уюшманинг штатдаги ходимларини, Уюшма филиаллари ва ваколатхоналари ходимларини Ўзбекистон Республикасининг меҳнат ҳақидаги қонунларига мувофиқ ишга қабул қилиш ва ишдан бўшатиш, уларга нисбатан рағбатлантириш ва жазолаш чораларини кўриш, ходимларни контрактлар ва пудрат шартномалари бўйича ишга қабул қилиш;
Буйруклар, фармойишлар чиқариш, йўриқномаларни, ички меҳнат тартиби қоидаларини ва Уюшма ижро органи штатлар жадвалини тасдиқлаш, ишончномалар бериш;
ишчи гуруҳларни ва вақтинчалик ижодий жамоаларни шакллантириш, Уюшма дастурлари ва лойиҳаларини ишлаб чиқишда қатнашиш учун экспертларни жалб этиш;
банк муассасаларида Уюшманинг ҳисоб варақларини очиш, олинган кредитларни ваколати доирасида тасарруф этиш, Уюшманинг мол-мулки ва молиявий маблағларини ваколати доирасида тасарруф этиш, шунингдек тасдикланган харажатлар сметаси доирасида Уюшманинг жорий харажатларини амалга ошириш;
Уюшма номидан ишончномасиз иш кўриш ва Ўзбекистон Республикасининг юридик ва жисмоний шахслари билан муносабатларда ва чет элда унинг манфаатларини ифодалаш, Уюшма номидан шартномалар, битимлар ва бошқа битишувлар тузиш.
Уюшма Бошқарув Раисининг аниқ ҳуқуқ ва мажбуриятлари у билан олдиндан тузиладиган контрактда келишиб олинади.
Бошқарув Раиси мажбуриятларни тақсимлашда ўринбосарига ваколатларининг бир қисмини бериш ҳуқуқига эга.
7.22. Бошқарув Раиси Уюшма фаолиятининг бошқа масалаларини ҳам ҳал этишга ҳақлидир, Умумий йиғилишнинг мутлақ ваколатига тегишли масалалар бундан мустасно.

                                                            VIII.	 ТАФТИШ КОМИССИЯСИ

8.1. Уюшманинг тафтиш комиссияси Умумий йиғилиш томонидан Уюшманинг, унинг филиаллари ва ваколатхоналарининг молия-хўжалик фаолиятини назорат қилиш учун бир йилга сайланади. Тафтиш комиссияси аъзолари Уюшма муассислари вакиллари орасидан сайланади. Тафтиш комиссияси аъзолари сони Умумий йиғилиш томонидан белгиланади.
8.2. Бошқарув Раиси Тафтиш комиссияси аъзоси бўлиши мумкин эмас.
8.3. Тафтиш комиссияси фаолияти у тўғрисидаги Низом билан тартибга солинади.

                               IX.	ҲИСОБОТ ВА УЮШМА ҲУЖЖАТЛАРИНИ САҚЛАШ

9.1. Уюшма қонунчиликда белгиланган тартибда ҳисобот юритади.
9.2. Уюшма кадрлар билан боғлик иш юритади, амалдаги қонунчилик талабларига мувофиқ ҳужжатлар айланишини амалга оширади. Уюшма давлат, ижтимоий, иқтисодий ва солиқ сиёсатининг ижросини таъминлаш максадида:
ҳужжатлар (бошқарув, молия-хўжалик ҳужжатлари, шахсий таркиб бўйича ва бошқа ҳужжатлар) сақланиши учун жавоб беради;
илмий-тарихий аҳамиятга эга бўлган ҳужжатлар давлат томонидан сақланиши учун Тошкент шаҳрининг марказий архивларига берилишини таъминлайди.
9.3. Уюшма қуйидаги ҳужжатларни сақлашга мажбурдир:
Уюшманинг Таъсис ҳужжатлари, шунингдек Уюшманинг Таъсис ҳужжатларига киритилган ва белгиланган тартибда рўйхатдан ўтказилган ўзгартириш ва қўшимчалар;
Уюшма Умумий йиғилишнинг Уюшмани ташкил этиш тўғрисида ва пул кўринишида бўлмаган бадалларни пулдаги баҳосини тасдиқлаш тўғрисидаги қарорлари, шунингдек Уюшмани ташкил этиш билан боғлиқ бошқа қарорлар мавжуд бўлган баённомалари;
Уюшманинг давлат рўйхатидан ўтказилганлигини тасдиқлайдиган ҳужжат;
Уюшманинг балансида бўлган мол-мулкка Уюшманинг ҳуқуқларини тасдиқлайдиган ҳужжатлар;
Уюшманинг ички ҳужжатлари;
Уюшманинг филиаллари ва ваколатхоналари тўғрисидаги Низом;
Уюшма Умумий йиғилишлари баённомалари;
аудитор, молиявий назорат давлат органларининг хулосаси;
Ўзбекистон Республикасининг қонунларида ва бошқа норматив-ҳуқуқий ҳужжатларида, Уюшманинг Таъсис ҳужжатларида, Уюшманинг ички ҳужжатларида, Уюшма Умумий йиғилиш ва Уюшма бошқаруви Раиси қарорларида назарда тутилган бошқа ҳужжатлар.
9.4. Уюшманинг санаб ўгилган барча ҳужжатлари Уюшма почта маизили(жойлашган ери)да сақланади ва ҳужжатларнинг сақланишини таъминлаш учун Бошқарув раиси маъсул ҳисобланади.
9.5. Уюшма муассисининг, Тафтиш комиссияси ёки исталган манфаатдор шахснинг талаби бўйича Уюшма оқилона муддатларда уларга Уюшманинг Таъсис ҳужжатлари, шу жумладан ўзгартириш ва қўшимчалар билан танишиш имкониятини беришга мажбурдир. Уюшма ўз муассисининг талабига кўра амалдаги Таъсис шартномаси ва Уюшма Уставининг нусхасини беришга мажбур.
Нусхалар берилганлиги учун Уюшма томонидан ундириладиган тўлов уларни тайёрлаш харажатларидан ортиқ бўлиши мумкин эмас.
9.6. Уюшма қайта ташкил этилган тақдирда барча ҳужжатлар (бошқарув, молия-хўжалик ҳужжатлари, шахсий таркиб бўйича ҳужжатлар ва ҳакозолар) белгиланган қоидаларга мувофиқ ҳуқуқий ворисга берилади.
9.7. Ҳуқуқий ворис бўлмаган тақдирда илмий-тарихий аҳамиятга эга бўлган доимий сақланадиган ҳужжатлар давлат томонидан сақлаш учун архив органларига берилади.
9.8. Шахсий таркиб бўйича ҳужжатлар (буйруқлар, шахсий ҳужжатлар йиғма жилди ва ҳисобга олиш карточкалари, шахсий ҳисобварақлари ва бошқалар) сақлаш учун Уюшма жойлашган жойдаги ҳудуднинг архивига берилади.

                             

                               X.	УЮШМАНИ ҚАЙТА ТАШКИЛ ЭТИIII ВА ТУГАТИШ

10.1. Уюшмани қайта ташкил этиш (қўшиш, бирлаштириш, бўлиш, ажратиш, (қайта ўзгартириш), агар ушбу қарор учун Уюшма муассислари умумий сонининг камида учдан икки қисми овоз берган бўлса, Умумий йиғилиш қарори бўйича амалга оширилиши мумкин.
10.2. Уюшма:
Умумий йиғилишнинг;
суднинг қарори бўйича тугатилиши мумкин.
10.3. Уюшмани тугатиш ва қайта ташкил этиш Ўзбекистон Республикасининг Фуқаролик кодексида ва бошқа қонун ҳужжатларида назарда тутилган асослар бўйича ва тартибда амалга оширилади.
10.4. Уюшма юридик шахсларнинг давлат реестрига тегишли ёзувлар киритилгандан кейин тугатилган ёки қайта ташкил этилган ҳисобланади.



Бошқарув раиси:							Б.Б.Умиршайхов
